ÚVOD

	Ministerstvo financií Slovenskej republiky pri príprave návrhu štátneho rozpočtu Slovenskej republiky na rok 2002, vychádzajúc z vtedy prístupných informácií o návrhu projektov pre finančné memorandum 2001, zabezpečilo indikované spolufinancovanie projektov z národných zdrojov do výšky 30% nároku.

	Zreálnený návrh finančného memoranda (FM), ktorý obdržal útvar Národného fondu v elektronickej podobe z ÚV SR dňa 25.10.2001, je v niektorých detailoch iný ako pôvodný návrh. V návrhu ŠR SR 2002 v kapitole Všeobecná pokladničná správa je priamo zapracovaná tabuľka s názvom „Prehľad výdavkov na zabezpečenie schválených finančných memoránd Európskej únie“. V uvedenej tabuľke sú zapracované aj požiadavky na ešte nepodpísané finančné memorandum 2001.  

	Vychádzajúc z doby realizácie projektov, zabezpečenie spolufinancovania  pre projekty je navrhnuté nasledovne:
•	pre FM SR1999, kde doba trvania je do konca roku 2002, je to 100% nároku
•	pre FM SR 2000, kde doba trvania je do konca roku 2003, je to  75% nároku
•	pre FM SR 2001, kde doba trvania je do konca roku 2004, je to  30% nároku

V tabuľkovej časti tejto informácie je kompletná príloha z návrhu ŠR SR 2002 pre kapitolu VPS a analýza zmien, ktoré nastali v zmysle finančného návrhu Národného programu PHARE 2001 obdržaného útvarom Národného fondu z ÚV SR dňa 25.10.2001.  

Presné údaje o nárokoch na národné spolufinancovanie projektov PHARE vo finančných memorandách je možné až z tzv. Project Fiche pre jednotlivé projekty, ktoré doteraz Ministerstvo financií SR od národného koordinátora zahraničnej pomoci
neobdržalo.  

A.Zabezpečenie spolufinancovania schválených FM EÚ

V prílohe č.1 je uvedená tabuľka „Prehľad výdavkov na zabezpečenie schválených finančných memoránd EÚ“, v ktorej sú  údaje o nárokovanej výške spolufinancovania projektov z finančných memoránd SR 1999, 2000 a aj 2001. Údaje pre navrhované finančné memorandum 2001 obdržalo Ministerstvo financií SR od národného koordinátora zahraničnej pomoci v období prípravy východísk pre návrh ŠR SR 2002. 

Okrem určeného spolufinancovania projektov sa vytvorila aj rezerva pre spolufinancovanie programov PHARE vo výške 404 942 tis.Sk, z ktorej sa budú hradiť odôvodnené výdavky súvisiace s realizáciou projektov PHARE. 

Celková výška alokovaných finančných prostriedkov navrhnutá v ŠR SR  2002   v kapitole VPS na spolufinancovanie projektov PHARE  je 2 189 520 tis. Sk.

A.	Finančný návrh pre Národný program SR PHARE  2001

V prílohe č.2 je návrh alokovaných prostriedkov pre podprogramy Finančného memoranda Národný program SR PHARE 2001, ktoré zatiaľ nie je podpísané (dokument z 25.10.2001).

Porovnanie  návrhov alokácií z príloh č.1a č.2 je v tabuľke č.3.

Záver 

	Ministerstvo financií Slovenskej republiky v návrhu ŠR SR pre rok 2002 vytvorilo podmienky pre možnosť plne zabezpečiť potrebné spolufinancovanie projektov z návrhu Finančného memoranda SR Národný program PHARE 2001.